NORAKSTS

|  |  |
| --- | --- |
| 17.12.2020. | Nr.19/15 |

**ZEMESGABALA DAĻAS ZĀLĪTES IELĀ 2, JELGAVĀ
APBŪVES TIESĪBAS IZSOLE**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saņemts SIA “Nacionālais Apbedīšanas Dienests” 2020.gada 6.novembra iesniegums ar lūgumu tai piešķirt zemesgabala Zālītes ielā 2, Jelgavā apbūves tiesību krematorijas – sēru nama, kolumbārija un to funkcionēšanai nepieciešamo inženierbūvju būvniecībai.

Zemesgabals Zālītes ielā 2, Jelgavā ir neapbūvēts, atrodas dabas un apstādījumu teritorijā (DA1), galvenais izmantošanas veids - kapsētas un to funkcionēšanai nepieciešamās būves un infrastruktūra. Zemesgabals reģistrēts Zemgales rajona tiesas Jelgavas pilsētas zemesgrāmatas nodalījumā Nr.100000208712 uz Jelgavas pilsētas pašvaldības vārda.

 Saskaņā ar likuma „Par pašvaldībām” 14.panta otrās daļas 3.punktu, 15.panta pirmās daļas 10.punktu, Civillikuma trešo A nodaļu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 4.nodaļu un SIA “Nacionālais Apbedīšanas Dienests” 2020.gada 6.novembra iesniegumu,

**JELGAVAS PILSĒTAS DOME NOLEMJ:**

1. Izsolīt rakstiskā izsolē zemesgabala Zālītes ielā 2, Jelgavā, kadastra apzīmējums 0900 017 0375, daļas 15000 m2 platībā, (turpmāk – Zemesgabals) apbūves tiesību, nosakot, ka:
	1. uz Zemesgabala jāizbūvē krematorija – sēru nams, kolumbārijs un to funkcionēšanai nepieciešamās inženierbūves (turpmāk – Objekts);
	2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
	3. Objekts jānodod ekspluatācijā ne vēlāk kā 24 mēnešu laikā no līguma par apbūves tiesības piešķiršanu noslēgšanas dienas;
	4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;
	5. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt Zemesgabala apbūves tiesības izsoles sākuma cenu - apbūves tiesības maksu gadā bez pievienotās vērtības nodokļa 135 *euro*, reģistrācijas maksu 50*euro*.
3. Apstiprināt Zemesgabala apbūves tiesības izsoles noteikumus (pielikumā).
4. Jelgavas pilsētas domes Izsoles komisijai rīkot Zemesgabala apbūves tiesības rakstisku izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī